
 ROMÂNIA

 JUDEŢUL TIMIŞ

 MUNICIPIUL TIMIŞOARA

 DIRECŢIA PATRIMONIU
 BIROUL CLĂDIRI TERENURI 

 NR.CT2022-004441/20.07.2022              

RAPORT DE SPECIALITATE
privind  aprobarea dobândirii de către Municipiul Timişoara a terenurilor care fac obiectul renunţării la dreptul de proprietate de către Suru Ioan, înscrise în CF nr.445300, CF 445301, CF 445302 și trecerea acestora din domeniul privat în domeniul public al Municipiului Timișoara 

        Având în vedere adresa nr. CT2022-004441 din 06.07.2022, înregistrată la Primăria Municipiului Timişoara de către Suru Ioan, prin care ne înştiinţează că  renunţă la dreptul de proprietate asupra imobilelor înscrise în CF nr.445300- teren intravilan pentru drum în suprafață de 1322 mp, CF nr. 445301 – teren intravilan pentru drum în suprafață de 1219 mp, CF nr. 445302 – teren intravilan pentru canal în suprafață de 157 mp și trecerea acestora din domeniul privat în domeniul public al Municipiului Timișoara.
        Având în vedere, “Declaraţia de renunțare la dreptul de proprietate” autentificată sub nr. 3401/ 18.12.2017 la Uniunea Națională a Notarilor Publici, Societatea Profesională VLADU ROXANA și HERDI MARIA SNEJANA, prin care proprietarul  imobilului-teren menţionat mai sus, renunţă la dreptul de proprietate asupra acestora și trecerea din domeniul privat în domeniul public al Municipiului Timișoara.
        Totodată el declară că, imobilele-teren, nu sunt  grevate de sarcini în conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “ poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”

           În conformitate cu prevederile art.562, alin.2 din Codul Civil, în C.F. nr. 445300, CF 445301, CF 445302 -Timişoara, a fost notată declaraţia de renunţare la dreptul de proprietate.

           În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”. 
       Conform art.296 din Ordonanţa de Urgenţă nr. 57/2019 „(2) Trecerea unui bun din domeniul privat al unei unităţi administrativ teritoriale în domeniul public al acesteia se face prin hotărâre a consililui judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.

        În conformitate cu prevederile art.889 din Codul Civil, „proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
     Având în vedere cele menţionate mai sus şi faptul că, din declaraţia  proprietarilor şi înscrisul din cărțile funciare, rezultă că imobilele-teren mai sus menţionat nu este grevat de alte sarcini ,destinaţia imobilului -teren este, ”teren intravilan pentru drum”, în temeiul  art.296, alin.2 din Codul Administrativ – privind bunurile proprietate public.
PROPUNEM:
       Având în vedere cele menţionate mai sus, considerăm oportun, iniţierea unui proiect de hotărâre, privind  aprobarea dobândirii de către Municipiul Timişoara a terenurilor care fac obiectul renunţării la dreptul de proprietate de către Suru Ioan, înscrise în CF nr.445300, CF 445301, CF 445302 și trecerea acestora din domeniul privat în domeniul public al Municipiului Timișoara. 

